Қазақстан Республикасы Тәуелсіздігінің 30 жылдығына орай  «Nur Otan» партиясы ҚР Білім және ғылым министрлігі және «Qazaq Epos» қоғамдық қорымен бірлесе отырып «Тұлпар мініп, ту алған!» байқауы Павлодар ауданының Кемеңгер мәдениет үйінде өтті. Байқау 6-10 сынып оқушылары арасында «Едіге батыр» жырын жатқа айтудан өтеді. Қатысушылар қосымша Алтын Орда мемлекетінің тарихи оқиғаларына қатысты сұрақтарға жауап берді.

«Nur Otan» партиясы Павлодар аудандық филиалының төрағасы Ержан Иманслямұлы, «Nur Otan» партиясы Павлодар аудандық филиалының төрағасының бірінші орынбасары Вера Александровна, “Рухани жаңғыру” бағдарламасының “Әдет-ғұрыптық география” бағытының аудандық кураторы, аудандық мәслихат депутаты Бақытбек Тлеубайұлы, аудандық “Заман тынысы”, “Нива” газеттерінің бас редакторы Дариға Қайроллақызы, Заря ЖОББМ-нің қазақ тілі пәнінің мұғалімі Ховдобай Жандос және Мичурин ЖОББМ-нің тарих пәнінің мұғалімі Әлібек Қабыкенұлы төрағалық етті.

 Байқаудың қортындысы бойынша, әділ-қазылар шешімімен, Павлодар ауданы бойынша келесі оқушылар жеңімпаз атанды.

1 орын – Нұрбек Наурызбай, Ямышев ЖОББМ-нің 8-сынып оқушысы, жетекшісі Төлеу Каукер;

2 орын – Мусай Күнсұлу, Ямышев ЖОББМ-нің 7-сынып оқушысы, жетекшісі Төлеу Каукер;

3 орын –  Акуарбек Арнау, Шақат ЖОББМ-нің 9-сынып оқушысы, жетекшісі Искакова Айман Айтмухановна.

Барлық қатысушылар арнайы дипломдармен, сертификаттармен марапатталды. Жүлделі орындарды иеленгендер облыстық кезеңге жолдама алды.